Ta dokument vsebuje odobrene informacije o zdravilu Lytgobi z označenimi spremembami v primerjavi s prejšnjim postopkom, ki je vplival na informacije o zdravilu (EMEA/H/C/005627/IB/0001).

Več informacij je na voljo na spletni strani Evropske agencije za zdravila: https://www.ema.europa.eu/en/medicines/human/EPAR/lytgobi

















PRILOGA I

POVZETEK GLAVNIH ZNAČILNOSTI ZDRAVILA



▼Za to zdravilo se izvaja dodatno spremljanje varnosti. Tako bodo hitreje na voljo nove informacije o njegovi varnosti. Zdravstvene delavce naprošamo, da poročajo o katerem koli domnevnem neželenem učinku zdravila. Glejte poglavje 4.8, kako poročati o neželenih učinkih.



1. 	IME ZDRAVILA

Lytgobi 4 mg filmsko obložene tablete



2. 	KAKOVOSTNA IN KOLIČINSKA SESTAVA

[bookmark: _Hlk82816848]Ena filmsko obložena tableta vsebuje 4 mg futibatiniba.

Pomožna(e) snov(i) z znanim učinkom
Ena filmsko obložena tableta vsebuje 5,4 mg laktoze monohidrata.

Za celoten seznam pomožnih snovi glejte poglavje 6.1.


3. 	FARMACEVTSKA OBLIKA

[bookmark: _Hlk82546038]Ffilmsko obložena tableta (tableta).

Okrogla (6 mm), bela filmsko obložena tableta z vtisnjeno oznako »4MG« na eni strani ter »FBN« na drugi strani.


4. 	KLINIČNI PODATKI

4.1 	Terapevtske indikacije

Monoterapija z zdravilom Lytgobi je indicirana za zdravljenje odraslih bolnikov z lokalno napredovalim ali metastatskim holangiokarcinomom s fuzijo ali preurejanjem receptorja za fibroblastni rastni faktor 2 (FGFR2), ki so po vsaj eni vrsti prehodnega sistemskega zdravljenja doživeli napredovanje bolezni. 

4.2 	Odmerjanje in način uporabe

Terapijo z zdravilom Lytgobi mora predpisati zdravnik z izkušnjami v diagnosticiranju in zdravljenju bolnikov z rakom žolčnega trakta. 

Prisotnost fuzij ali prerazporeditev gena FGFR2 je treba pred začetkom terapije z zdravilom Lytgobi potrditi z ustreznim diagnostičnim testom. 

Odmerjanje 
Priporočeni začetni odmerek je 20 mg futibatiniba, ki se jemlje peroralno enkrat na dan.

Če se odmerek futibatiniba izpusti za več kot 12 ur oziroma če bolnik po odmerku bruha, se dodatnega odmerka ne sme vzeti, zdravljenje pa se nadaljuje z naslednjim načrtovanim odmerkom. 

[bookmark: _Hlk82812821]Zdravljenje je treba nadaljevati, dokler bolezen ne napreduje ali se pojavi nesprejemljiva toksičnost. 

[bookmark: _Hlk82701098][bookmark: _Hlk121810395][bookmark: _Hlk82549851]Pri vseh bolnikih se v sklopu obvladovanja hiperfosfatemije priporočajo prehranske omejitve za zmanjšanje vnosa fosfata. Kadar je raven fosfata v serumu ≥ 5,5 mg/dl, je treba uvesti zdravljenje za zniževanje fosfata. Če je raven fosfata v serumu > 7 mg/dl, je treba odmerek futibatiniba spremeniti glede na trajanje in resnost hiperfosfatemije (glejte preglednico 2). Dolgotrajna hiperfosfatemija lahko povzroči mineralizacijo mehkega tkiva, vključno s kožno kalcifikacijo, vaskularno kalcifikacijo in miokardno kalcifikacijo (glejte poglavje 4.4). 

Če se zdravljenje z zdravilom Lytgobi prekine ali če raven fosfata v serumu pade pod normalno vrednost, je treba zdravljenje za zniževanje fosfata in prehranske omejitve prekiniti. Huda hipofosfatemija se lahko kaže z zmedenostjo, epileptičnimi napadi, žariščnimi nevrološkimi izvidi, srčnim popuščanjem, odpovedjo dihal, mišično oslabelostjo, rabdomiolizo in hemolitično anemijo.

Prilagoditev odmerka zaradi interakcije z zdravilom

Sočasna uporaba futibatiniba z močnimi zaviralci CYP3A/P-gp
Sočasni uporabi futibatiniba z močnimi zaviralci CYP3A4/P-gp, kot je itrakonazol, se je treba izogibati (glejte poglavji 4.4 in 4.5). Če to ni mogoče, je treba na podlagi skrbnega spremljanja prenašanja razmisliti o zmanjšanju odmerka futibatiniba na naslednjo nižjo raven.

Sočasna uporaba futibatiniba z močnimi ali zmernimi induktorji CYP3A/P-gp
[bookmark: _Hlk119506393]Sočasni uporabi futibatiniba z močnimi ali zmernimi induktorji CYP3A4/P-gp, kot je rifampicin, se je treba izogibati (glejte poglavji 4.4 in 4.5). Če to ni mogoče, je treba razmisliti o postopnem zviševanju odmerka futibatiniba na podlagi skrbnega spremljanja prenašanja.

Obvladovanje toksičnosti
[bookmark: _Hlk82550113]Zaradi obvladovanja toksičnosti je treba razmisliti o spremembah odmerka ali prekinitvi odmerjanja. Priporočene ravni zmanjšanja odmerka so navedene v preglednici 1.

Preglednica 1: 	Priporočene stopnje zmanjšanja odmerka futibatiniba
	Odmerek
	Stopnje zmanjšanja odmerka

	20 mg peroralno enkrat na dan 
	Prvič
	Drugič

	
	16 mg peroralno enkrat na dan 
	12 mg peroralno enkrat na dan 



Če bolnik ne prenaša 12 mg futibatiniba enkrat na dan, je treba zdravljenje trajno prekiniti.

Spremembe odmerka zaradi hiperfosfatemije so prikazane v preglednici 2.

Preglednica 2:	 Spremembe odmerka zaradi hiperfosfatemije
		Neželeni učinek



	Sprememba odmerka futibatiniba

	Serumski fosfat
≥ 5,5 mg/dl do ≤ 7 mg/dl
	· Začnite zdravljenje za zniževanje fosfata in tedensko spremljajte serumski fosfat
· Zdravljenje s futibatinibom nadaljujte s trenutnim odmerkom

	Serumski fosfat
> 7 mg/dl do ≤ 10 mg/dl
	· Začnite/okrepite zdravljenje za zniževanje fosfata in tedensko spremljajte serumski fosfat IN
· Zmanjšajte odmerek futibatiniba na naslednji nižji odmerek 
· Če serumski fosfat v 2 tednih po zmanjšanju odmerka doseže vrednosti ≤ 7,0 mg/dl, nadaljujte s tem zmanjšanim odmerkom
· Če serumski fosfat v 2 tednih ne doseže vrednosti ≤ 7,0 mg/dl, dodatno zmanjšajte futibatinib na naslednji nižji odmerek 
· Če serumski fosfat v 2 tednih po drugem zmanjšanju odmerka ne doseže vrednosti ≤ 7,0 mg/dl, zdravljenje s futibatinibom prekinite, dokler serumski fosfat ne doseže vrednosti ≤ 7,0 mg/dl, in nato nadaljujte z odmerkom, ki ga je bolnik prejemal pred prekinitvijo

	Serumski fosfat
> 10 mg/dl
	Začnite zdravljenje/povečajte intenzivnost zdravljenja za zniževanje fosfata in tedensko spremljajte serumski fosfat IN
Prekinite zdravljenje s futibatinibom, dokler fosfat ne doseže vrednosti ≤ 7,0 mg/dl, in ga nadaljujte z naslednjim nižjim odmerkom
Trajno prekinite zdravljenje s futibatinibom, če serumski fosfat v 2 tednih po 2 zmanjšanjih odmerka ne doseže vrednosti ≤ 7,0 mg/dl  



Spremembe odmerka za serozni odstop mrežnice so navedene v preglednici 3.

Preglednica 3:	Spremembe odmerka za serozni odstop mrežnice
	Neželeni učinek
	Sprememba odmerka futibatiniba

	Asimptomatski 
	· Nadaljujte s futibatinibom v trenutnem odmerku. Spremljanje je treba izvajati, kot je opisano v poglavju 4.4. 

	Zmerno zmanjšanje ostrine vida (najboljša korigirana ostrina vida je 20/40 ali večja oziroma je ≤ 3 linijam slabšega vida od izhodiščne vrednosti); omejitev instrumentalnih vsakodnevnih aktivnosti 
	· Prekinite zdravljenje s futibatinibom. Če je pri naslednjem pregledu opaženo izboljšanje, je treba zdravljenje s futibatinibom nadaljevati z naslednjim nižjim odmerkom.
· Če se simptomi ponavljajo, vztrajajo ali pregled ne pokaže izboljšanja, je treba glede na klinično stanje razmisliti o trajni prekinitvi zdravljenja s futibatinibom.

	Izrazito zmanjšanje ostrine vida (najboljša korigirana ostrina vida je slabša od 20/40 oziroma je > 3 linij slabšega vida od izhodiščne vrednosti do 20/200); omejitev vsakodnevnih aktivnosti 
	· Zdravljenje s futibatinibom prekinite do razrešitve težav. Če je pri naslednjem pregledu opaženo izboljšanje, se lahko zdravljenje s futibatinibom nadaljuje z za 2 stopnji nižjim odmerkom. 
· Če se simptomi ponavljajo, vztrajajo ali pregled ne pokaže izboljšanja, je treba glede na klinično stanje razmisliti o trajni prekinitvi zdravljenja s futibatinibom.

	Ostrina vida prizadetega očesa je slabša od 20/200; omejitev vsakodnevnih aktivnosti 
	· O trajni prekinitvi zdravljenja s futibatinibom je treba razmisliti na podlagi kliničnega stanja.



Prilagajanje odmerka zaradi drugih neželenih učinkov so navedene v preglednici 4.

Preglednica 4:	Prilagajanje odmerka zaradi drugih neželenih učinkov
	Drugi neželeni učinki
	Stopnja 3a
	· Zdravljenje s futibatinibom prekinite do razrešitve težav na stopnjo 1 ali izhodišče, nato zdravljenje s futibatinibom nadaljujte 
· – pri hematoloških toksičnostih, ki izzvenijo v enem tednu, v odmerku pred prekinitvijo. 
· – za druge neželene učinke z naslednjim nižjim odmerkom.

	
	Stopnja 4a
	Trajno prekinite zdravljenje s futibatinibom.


a Resnost, kot je opredeljena s skupnimi terminološkimi merili za neželene dogodke Nacionalnega inštituta za raka (NCI CTCAE, različica 4.03).

Posebne populacije 

Starejši bolniki 
[bookmark: _Hlk82519249]Posebna prilagoditev odmerka pri starejših bolnikih (≥ 65 let) ni potrebna (glejte poglavje 5.1). 

[bookmark: _Hlk121812004]Ledvična okvara
Prilagoditev odmerka ni potrebna pri bolnikih z blago in zmerno okvaro ledvic [očistek kreatinina (CLcr) 30–89 ml/min po oceni Cockcroft-Gault]. Za bolnike s hudo ledvično okvaro (CLcr < 30 ml/min) in bolnike s končno odpovedjo ledvic, ki prejemajo intermitentno hemodializo, ni podatkov, zato priporočila za odmerjanje ni mogoče dati (glejte poglavje 5.2).

Jetrna okvara 
Prilagoditev odmerka futibatiniba ni potrebna pri bolnikih z blago (razred A po oceni Child-Pugh), zmerno (razred B po oceni Child-Pugh) ali hudo (razred C po oceni Child-Pugh) jetrno okvaro. Kljub temu za bolnike s hudo jetrno okvaro ni podatkov o varnosti (glejte poglavje 5.2). 

Pediatrična populacija 
Varnost in učinkovitost futibatiniba pri otrocih, mlajših od 18 let, nista bili dokazani. Podatkov ni na voljo.

Način uporabe
Zdravilo Lytgobi je namenjeno peroralni uporabi. Tablete je treba jemati s hrano ali brez nje vsak dan ob približno istem času. Tablete je treba pogoltniti cele za zagotovitev prejema celotnega odmerka. 

4.3 	Kontraindikacije

Preobčutljivost na učinkovino ali katero koli pomožno snov, navedeno v poglavju 6.1. 

4.4 	Posebna opozorila in previdnostni ukrepi

Hiperfosfatemija
[bookmark: _Hlk75198874][bookmark: _Hlk82759618][bookmark: _Hlk121810514][bookmark: _Hlk119947258]Hiperfosfatemija je farmakodinamični učinek, pričakovan pri uporabi futibatiniba (glejte poglavje 5.1). Dolgotrajna hiperfosfatemija lahko povzroči mineralizacijo mehkega tkiva, vključno s kožno kalcifikacijo, vaskularno kalcifikacijo in miokardno kalcifikacijo, anemijo, hiperparatiroidizem in hipokalciemijo, ki lahko povzroči mišične krče, podaljšanje intervala QT in aritmije (glejte poglavje 4.2). 

Priporočila za obvladovanje hiperfosfatemije vključujejo omejevanje fosfata v prehrani, uporabo terapije za zniževanje fosfata in spreminjanje odmerka, kadar je to potrebno (glejte poglavje 4.2). 
Terapijo za zniževanje fosfata je med zdravljenjem s futibatinibom uporabljalo 83,4 % bolnikov (glejte poglavje 4.8).

Serozni odstop mrežnice 
Futibatinib lahko povzroči serozni odstop mrežnice, ki se lahko pojavi s simptomi, kot so zamegljen vid, plavajoči delci v steklovini ali fotopsija (glejte poglavje 4.8). To lahko zmerno vpliva na sposobnost vožnje in upravljanja strojev (glejte poglavje 4.7).

Oftalmološki pregled je treba opraviti pred začetkom zdravljenja, 6 tednov po njem in v nujnem primeru kadar koli se pojavijo simptomi poslabšanja vida. Pri seroznem odstopu mrežnice je treba upoštevati smernice za spremembo odmerka (glejte poglavje 4.2). 

Med izvajanjem klinične študije ni bilo nobenega rutinskega spremljanja, niti optične koherentne tomografije (OCT), za zaznavanje asimptomatičnega seroznega odstopa mrežnice, zato pojavnost asimptomatičnega seroznega odstopa mrežnice zaradi uporabe futibatiniba ni znana. 

Pri bolnikih, ki imajo klinično pomembne bolezni oči, kot so bolezni mrežnice, ki med drugim vključujejo centralno serozno retinopatijo, degeneracijo makule/mrežnice, diabetično retinopatijo in predhodni odstop mrežnice, je potrebna previdnost.

Suho oko
Futibatinib lahko povzroči suhe oči (glejte poglavje 4.8). Bolniki morajo uporabljati zaščitna sredstva za oči, da preprečijo suhost ali z njimi negujejo suho oko, če je to potrebno.

Toksičnost za zarodek in plod 
[bookmark: _Hlk82718666]Glede na mehanizem delovanja in ugotovitve v študiji na živalih (glejte poglavje 5.3) lahko futibatinib povzroči škodljive posledice za plod, če ga jemljejo nosečnice. Nosečnice je treba seznaniti z morebitnimi tveganji za plod. Pri ženskah v rodni dobi in moških s partnericami v rodni dobi je treba med zdravljenjem z zdravilom Lytgobi in še 1 teden po zaključku zdravljenja uporabljati učinkovito kontracepcijsko metodo, pri čemer je treba za preprečitev nosečnosti kot drugo obliko kontracepcije uporabljati pregradno metodo (glejte poglavje 4.6). Test nosečnosti je treba opraviti pred začetkom zdravljenja za izključitev nosečnosti.

Kombinacija z močnimi zaviralci CYP3A/P-gp 
[bookmark: _Hlk119504291]Sočasni uporabi močnih zaviralcev CYP3A/P-gp se je treba izogibati, saj lahko poveča koncentracijo futibatiniba v plazmi (glejte poglavji 4.2 in 4.5).

Kombinacija z močnimi ali zmernimi induktorji CYP3A/P-gp 
Sočasni uporabi močnih ali zmernih induktorjev CYP3A/P-gp se je treba izogibati, saj lahko zmanjša koncentracijo futibatiniba v plazmi (glejte poglavji 4.2 in 4.5). 

Laktoza
Zdravilo Lytgobi vsebuje laktozo. Bolniki z redko dedno intoleranco za galaktozo, odsotnostjo encima laktaze ali malabsorpcijo glukoze/galaktoze ne smejo jemati tega zdravila.

Natrij
Zdravilo Lytgobi vsebuje manj kot 1 mmol natrija (23 mg) na tableto, kar v bistvu pomeni, da je  
»brez natrija«. 

4.5 	Medsebojno delovanje z drugimi zdravili in druge oblike interakcij

Vpliv drugih zdravil na futibatinib 

Zaviralci CYP3A/P-gp 
[bookmark: _Hlk77346619][bookmark: _Hlk121812065][bookmark: _Hlk121812601]Sočasna uporaba večkratnih odmerkov itrakonazola 200 mg, močnega zaviralca CYP3A/P-gp, je po enkratnem peroralnem odmerku futibatiniba 20 mg povečala vrednost Cmax futibatiniba za 51 % in AUC za 41 %. Zato lahko sočasna uporaba močnih zaviralcev CYP3A/P-gp (npr. klaritromicina, itrakonazola) poveča koncentracijo futibatiniba v plazmi in se ji je treba izogibati. Če to ni mogoče, je treba razmisliti o zmanjšanju odmerka futibatiniba na naslednjo nižjo raven na podlagi spremljanja prenašanja (glejte poglavji 4.2 in 4.4).  

Induktorji CYP3A/P-gp 
[bookmark: _Hlk77346667][bookmark: _Hlk121812681]Sočasna uporaba večkratnih odmerkov rifampina 600 mg, močnega induktorja CYP3A/P-gp, je po enkratnem peroralnem odmerku futibatiniba 20 mg zmanjšala vrednost Cmax futibatiniba za 53 % in AUC za 64 %. Zato lahko sočasna uporaba močnih in ali zmernih induktorjev CYP3A/P-gp (npr. karbamazepina, fenitoina, fenobarbitala, efavirenza, rifampina) zmanjša koncentracijo futibatiniba v plazmi in se ji je treba izogibati. Če to ni mogoče, postopoma zvišujte odmerek futibatiniba na podlagi skrbnega spremljanja prenašanja (glejte poglavji 4.2 in 4.4). 

Zaviralci P-gp
Sočasno jemanje več odmerkov 200 mg kinidina, zaviralca P-gp, je povečalo vrednost Cmax futibatiniba za 8 % in AUCinf za 17 % po enkratnem peroralnem odmerku 20 mg futibatiniba. Zato sočasno jemanje zaviralcev P-gp verjetno nima klinično pomembnega učinka na izpostavljenost futibatinibu.

Zaviralci protonske črpalke
Geometrični povprečni razmerji futibatiniba za Cmax in AUC sta bili pri zdravih osebah, ki so sočasno prejemale lansoprazol (zaviralec protonske črpalke), 108 % oziroma 105 %  
[bookmark: _Hlk121812722](v primerjavi z osebami, ki so prejemale samo futibatinib). Zato ni verjetno, da bi imelo sSočasno jemanje zaviralca protonske črpalke (lansoprazola) ni povzročilo klinično pomembene učinek spremembe na izpostavljenosti futibatinibu. 

Vpliv futibatiniba na druga zdravila 

Učinek futibatiniba na substrat CYP3A
Geometrični povprečni razmerji Cmax in AUC midazolama (substrata, občutljivega na CYP3A) sta bili pri zdravih osebah, ki so ga sočasno prejemale s futibatinibom, 95 % oziroma 91 % (v primerjavi z osebami, ki so prejemale samo midazolam). Zato ni verjetno, da bi imelo sočasno jemanje futibatiniba klinično pomemben učinek na izpostavljenost substratom CYP3A.Sočasna uporaba futibatiniba ni klinično pomembno vplivala na izpostavljenost midazolamu. 

Učinek futibatiniba na substrate P-gp in BCRP
In vitro je futibatinib zaviralec P-gp in BCRP. Sočasna uporaba futibatiniba s substrati P-gp (npr. digoksinom, dabigatranom, kolhicinom) ali BCRP (npr. rosuvastatinom) lahko poveča njihovo izpostavljenost.

Učinek futibatiniba na substrate P-gp
Geometrična srednja razmerja digoksina (občutljivega substrata P-gp) za Cmax in AUCinf so bila 95 % oziroma 100 %, ko je bil futibatinib pri zdravih osebah dajan sočasno v primerjavi s samim digoksinom. Zato ni verjetno, da bi imelo sočasno jemanje futibatiniba klinično pomemben učinek na izpostavljenost substratom P‑gp. 

Učinek futibatiniba na substrate BCRP
Geometrična srednja razmerja rosuvastatina (občutljivega substrata BCRP) za Cmax in AUCinf so bila 110 % oziroma 113 %, ko je bil futibatinib pri zdravih osebah dan sočasno v primerjavi s samim rosuvastatinom. Zato ni verjetno, da bi imelo sočasno jemanje futibatiniba klinično pomemben učinek na izpostavljenost substratom BCRP.

Učinek futibatiniba na substrat CYP1A2
Študije in vitro kažejo, da lahko futibatinib inducira CYP1A2. Sočasna uporaba futibatiniba s substrati, občutljivimi na CYP1A2 (npr. olanzapinom, teofilinom), lahko zmanjša njihovo izpostavljenost in tako vpliva na njihovo delovanje.  

Hormonski kontraceptivi
Trenutno ni znano, ali lahko futibatinib zmanjša učinkovitost sistemsko delujočih hormonskih kontraceptivov. Zato morajo ženske, ki uporabljajo sistemsko delujoče hormonske kontraceptive, med zdravljenjem z zdravilom Lytgobi in vsaj 1 teden po zadnjem odmerku uporabljati dodatno pregradno metodo kontracepcije (glejte poglavje 4.6).

4.6 	Plodnost, nosečnost in dojenje

Ženske v rodni dobi/kontracepcija pri moških in ženskah
Pri ženskah v rodni dobi in moških s partnericami v rodni dobi je treba med zdravljenjem z zdravilom Lytgobi in še 1 teden po zaključku zdravljenja uporabljati učinkovito kontracepcijsko metodo. Učinek futibatiniba na presnovo in učinkovitost kontraceptivov ni raziskan, zato je treba za preprečitev nosečnosti uporabiti pregradno metodo kot drugo obliko kontracepcije.

Nosečnost 
[bookmark: _Hlk82718710]Podatkov o uporabi futibatiniba pri nosečnicah ni na voljo. Študije na živalih so pokazale toksičnost za plod in zarodek (glejte poglavje 5.3). Zdravila Lytgobi med nosečnostjo ne smete uporabljati, razen če potencialna korist za ženske upravičuje potencialno tveganje za plod.   

Dojenje 
Ni znano, ali se futibatinib ali njegovi presnovki izločajo v materino mleko. Tveganja za 
dojene novorojenčke/dojenčke ne moremo izključiti. Med zdravljenjem z zdravilom Lytgobi in še 1 teden po zadnjem odmerku je treba prenehati z dojenjem. 

Plodnost 
Podatkov o vplivu futibatiniba na plodnost pri človeku ni. Za futibatinib niso izvedli študij plodnosti na živalih (glejte poglavje 5.3). Na podlagi farmakologije futibatiniba ni mogoče izključiti motenj plodnosti pri moških in ženskah.

4.7 	Vpliv na sposobnost vožnje in upravljanja strojev

Futibatinib ima zmeren vpliv na sposobnost vožnje in upravljanja strojev. Bolnikom je treba svetovati previdnost pri vožnji ali upravljanju strojev, če med zdravljenjem z zdravilom Lytgobi opazijo utrujenost ali motnje vida (glejte poglavje 4.4).

4.8 	Neželeni učinki

Povzetek varnostnega profila 
[bookmark: _Hlk82814386]Najpogostejši (≥ 20 %) neželeni učinki so bili hiperfosfatemija (89,7 %), težave z nohti (44,1 %), zaprtje (37,2 %), alopecija (35,2 %), driska (33,8 %), suha usta (31,0 %), utrujenost (31,0 %), navzea (28,3 %), suha koža (27,6 %), povišana vrednost AST (26,9 %), bolečine v trebuhu (24,8 %), stomatitis (24,8 %), bruhanje (23,4 %) sindrom palmarno-plantarne eritrodizestezije (22,8 %), artralgija (21,4 %), zmanjšan apetit (20,0 %). 

[bookmark: _Hlk99616322]Najpogostejša resna neželena učinka sta bila črevesna obstrukcija (1,4 %) in migrena (1,4 %). 

Trajno prekinitev zaradi neželenih učinkov so poročali pri 7,6 % bolnikov. Najpogostejši neželeni učinek, ki je povzročil prekinitev odmerjanja zdravila, je bil stomatitis (1,4 %), vsi drugi neželeni učinki so bili enkratni.

Seznam neželenih učinkov v preglednici 
Preglednica 5 povzema neželene učinke, ki so se pojavili pri 145 bolnikih, zdravljenih v navedeni populaciji študije TAS-120-101. Mediano trajanje izpostavljenosti futibatinibu je bilo 8,87 meseca (najmanj 0,5; največ 31,7). Neželeni učinki so navedeni po organskem sistemu MedDRA (SOC). Kategorije pogostnosti vključujejo zelo pogoste (≥ 1/10) in pogoste (≥ 1/100 do < 1/10) neželene učinke. V razvrstitvah pogostnosti so neželeni učinki navedeni po padajoči resnosti.

Preglednica 5: Neželeni učinki, o katerih so poročali v navedeni populaciji študije TAS-120-101 (N = 145) – pogostnost, o kateri so poročali, glede na pojavnost dogodkov med zdravljenjem
	Organski sistem
	Pogostnost
	Neželeni učinki

	Presnovne in prehranske motnje
	zelo pogosti
	hiperfosfatemija
zmanjšan apetit 
hiponatriemija
hipofosfatemija

	Bolezni živčevja
	zelo pogosti
	disgevzija

	
	pogosti
	migrena

	Očesne bolezni
	zelo pogosti
	suho oko

	
	pogosti
	serozni odstop mrežnicea

	Bolezni prebavil
	zelo pogosti
	stomatitis
diareja
navzea 
zaprtost
suha usta
bruhanje
bolečina v trebuhu

	
	pogosti
	črevesna zapora

	Bolezni kože in podkožja
	zelo pogosti
	sindrom palmarno-plantarne eritrodizestezije 
težave z nohtib
suha koža
alopecija

	Bolezni mišično-skeletnega sistema in vezivnega tkiva
	zelo pogosti
	mialgija
artralgija

	Splošne težave in spremembe na mestu aplikacije
	zelo pogosti
	utrujenost 

	Preiskave
	zelo pogosti
	povečane vrednosti jetrnih transaminaz  


a Vključuje serozni odstop mrežnice, odstop pigmentiranega epitelija mrežnice, subretinalno tekočino, horioretinopatijo, makularni edem in makulopatijo. Glejte »Serozni odstop mrežnice« spodaj.  
b Vključuje toksičnost za nohte, bolečine v nohtni posteljici, težave z nohti, razbarvanje nohtov, distrofijo nohtov, hipertrofijo nohtov, okužbo nohtov, pigmentacijo nohtov, onihalgijo, lomljenje nohtov, oniholizo, onihomadezo, onihomikozo in paronihijo.

Opis izbranih neželenih učinkov 

Hiperfosfatemija 
O hiperfosfatemiji so poročali pri 89,7 % bolnikov, zdravljenih s futibatinibom, 27,6 % bolnikov pa je imelo dogodke 3. stopnje, opredeljene z vrednostjo serumskega fosfata > 7 mg/dl in ≤ 10 mg/dl, ne glede na klinične simptome. Mediani čas do pojava hiperfosfatemije katere koli stopnje je bil 6,0 dneva (razpon: od 3,0 do 117,0 dneva). 

[bookmark: _Hlk121810581]Stopnja resnosti nobene izmed reakcij ni bila 4 ali 5 in ni povzročila prekinitve zdravljenja s futibatinibom. Pri 18,6 % bolnikov so odmerjanje prekinili, pri 17,9 % bolnikov pa so odmerek zmanjšali. Hiperfosfatemija je bila obvladljiva z omejitvijo prehranskih fosfatov in/ali terapijo za zniževanje fosfatov in/ali spremembo odmerka.

Priporočila za obvladovanje hiperfosfatemije so navedena v poglavjih 4.2 in 4.4. 

Serozni odstop mrežnice 
Serozni odstop mrežnice se je pojavil pri 6,2 % bolnikov, zdravljenih s futibatinibom. Vse reakcije so bile stopnje 1 ali 2. Pri 2,1 % bolnikov so odmerjanje prekinili, pri 2,1 % bolnikov pa so odmerek zmanjšali. Nobena od reakcij ni povzročila prekinitve zdravljenja s futibatinibom. Serozni odstop mrežnice je bil na splošno obvladljiv.  

Priporočila za obvladovanje seroznega odstopa mrežnice so navedena v poglavjih 4.2 in 4.4. 

Poročanje o domnevnih neželenih učinkih 
Poročanje o domnevnih neželenih učinkih zdravila po izdaji dovoljenja za promet je pomembno. Omogoča namreč stalno spremljanje razmerja med koristmi in tveganji zdravila. Od zdravstvenih delavcev se zahteva, da poročajo o katerem koli domnevnem neželenem učinku zdravila na nacionalni center za poročanje, ki je naveden v Prilogi V.

4.9 	Preveliko odmerjanje

[bookmark: _Hlk82519190][bookmark: _Hlk82519845][bookmark: _Hlk82621641]O prevelikem odmerjanju futibatiniba ni podatkov.


5. 	FARMAKOLOŠKE LASTNOSTI

5.1 	Farmakodinamične lastnosti

Farmakoterapevtska skupina: zdravila z delovanjem na novotvorbe, zaviralci protein kinaz, oznaka ATC: L01 EN04  

Mehanizem delovanja
Signalizacija konstitutivnega receptorja za fibroblastni rastni dejavnik (FGFR) lahko omogoči proliferacijo in preživetje malignih celic. Futibatinib je zaviralec tirozin kinaze, ki nepovratno zavira FGFR 1, 2, 3 in 4 s kovalentno vezavo. Futibatinib je in vitro pokazal zaviralno aktivnost proti mutacijam za odpornost proti FGFR2 (N550H, V565I, E566G, K660M).  

Farmakodinamični učinki 

Serumski fosfat 
Futibatinib je zaradi zaviranja FGFR povečal koncentracijo serumskega fosfata. Za zdravljenje hiperfosfatemije priporočamo zdravljenje za zniževanje fosfata in spremembo odmerka: glejte poglavja 4.2, 4.4 in 4.8. 

Klinična učinkovitost in varnost 
Študija TAS-120-101 je bila multicentrična, odprta študija z enim krakom, ki je ocenjevala učinkovitost in varnost futibatiniba pri predhodno zdravljenih bolnikih s kirurško neresektibilnim lokalno napredovalim ali metastatskim intrahepatičnim holangiokarcinomom. Bolniki, ki so predhodno prejemali zdravljenje, usmerjeno v FGFR, so bili izključeni. Populacijo učinkovitosti sestavljajo 103 bolniki, pri katerih je bolezen napredovala ob vsaj 1 predhodni kemoterapiji na osnovi gemcitabina in platine ali po njej in ki so imeli fuzijo FGFR2 (77,7 %) ali prerazporeditev FGFR2 (22,3 %), kot je bilo določeno s testi, opravljenimi v centralnih ali lokalnih laboratorijih.

Bolniki so futibatinib prejemali peroralno enkrat na dan v odmerku 20 mg do napredovanja bolezni ali nesprejemljive toksičnosti. Primarno merilo učinkovitosti je bila objektivna stopnja odziva (ORR), kot jo je določil neodvisni odbor za pregled (IRC) v skladu z merili vRECIST v1.1, sekundarno merilo učinkovitosti pa je bilo trajanje odziva (DoR). 

Povprečna starost je bila 58 let (razpon od 22 do 79 let), 22,3 % bolnikov je bilo starih ≥ 65 let, 56,3 % je bilo žensk in 49,5 % belcev. Vsi (100 %) bolniki so imeli izhodiščno stanje zmogljivosti po ECOG (Eastern Cooperative Oncology Group) 0 (46,6 %) ali 1 (53,4 %). Vsi bolniki so imeli vsaj 1 predhodno sistemsko zdravljenje, 30,1 % jih je imelo 2 predhodni zdravljenji, 23,3 % pa 3 ali več predhodnih zdravljenj. Vsi bolniki so predhodno prejemali zdravljenje na osnovi platine, vključno z 91 % bolnikov, ki so prejemali gemcitabin/cisplatin.

Rezultati učinkovitosti so povzeti v preglednici 6. Mediani čas do odziva je bil 2,5 meseca (razpon od 0,7 do 7,4 meseca). 

Preglednica 6: 	Rezultati učinkovitosti
	
	Populacija za oceno učinkovitosti
(N = 103)

	ORR (95-odstotni IZ) a
	42 % (32; 52)

	Delni odziv (N)
	42 % (43)

	Mediano trajanje odziva (meseci) (95-odstotni IZ)b
	9,7 (7,6; 17,1)

	Kaplan-Meierjeve ocene trajanja odziva (95-odstotni IZ)
	

	3 meseci
	100 (100, 100)

	6 mesecev
	85,1 (69,8; 93,1)

	9 mesecev
	52,8 (34,2; 68,3)

	12 mesecev
	37,0 (18,4; 55,7)


 ORR = popolni odziv + delni odziv
IZ = interval zaupanja
Opomba: Podatki prihajajo od neodvisnega odbora za pregled (IRC) v skladu z merili RECIST v1.1, popolni in delni odzivi pa so potrjeni. 
a95-odstotni IZ je bil izračunan po metodi Clopper-Pearson
b95-odstotni IZ je bil izdelan na podlagi log-log pretvorjenega IZ za funkcijo preživetja


Poleg primarne analize, predstavljene v tem dokumentu, je bila izvedena vmesna analiza brez načrtov za prekinitev študije. Rezultati obeh analiz so bili skladni. Primarna analiza za DoR je vključevala cenzuro za novo zdravljenje proti raku, progresivno bolezen ali smrt po dveh ali več zgrešenih ocenah tumorja ali najmanj 21 dni po prekinitvi zdravljenja. 

Starejši bolniki 
V klinični študiji futibatiniba je bilo 22,3 % bolnikov starih 65 let in več. Razlik v učinkovitosti med temi bolniki in bolniki, starimi manj kot 65 let, niso opazili. 

Pediatrična populacija 
Evropska agencija za zdravila je odstopila od zahteve za predložitev rezultatov študij z zdravilom Lytgobi za vse podskupine pediatrične populacije pri zdravljenju holangiokarcinoma. Za podatke o uporabi pri pediatrični populaciji glejte poglavje 4.2. 

Pogojno dovoljenje
Zdravilo je pridobilo tako imenovano „pogojno dovoljenje za promet“. To pomeni, da se pričakujejo dodatni dokazi o zdravilu. Evropska agencija za zdravila bo vsaj enkrat letno ponovno pregledala nove podatke o zdravilu. Če bo potrebno, bo posodobljen tudi povzetek glavnih značilnosti zdravila.

5.2 	Farmakokinetične lastnosti

Farmakokinetika futibatiniba je bila ocenjena pri bolnikih z napredovalim rakom, ki so prejemali 20 mg zdravila enkrat na dan, razen če ni bilo določeno drugače. 

Pri futibatinibu se kaže linearna farmakokinetika pri razponu odmerkov od 4 do 24 mg. Stabilno stanje je bilo doseženo po prvem odmerku z geometričnim povprečnim razmerjem akumulacije 1,03. Pri priporočenem odmerku 20 mg enkrat na dan je bila geometrična povprečna vrednost AUCss v stanju dinamičnega ravnovesja 790 ng·h/ml (44,7 % gCV), vrednost Cmax,ss pa 144 ng/ml (50,3 % gCV). 

Absorpcija 
Mediani čas za doseganje najvišje plazemske koncentracije (tmax) je bil 2 uri (razpon od 1,2 do 22,8). 

Pri zdravih osebah po obroku z visoko vsebnostjo maščob in kalorij (900 kalorij do 1000 kalorij s približno 50-odstotnim deležem maščob v skupni vrednosti kalorij v obroku) niso opazili klinično pomembnih razlik v farmakokinetiki futibatiniba. 

Porazdelitev 
Futibatinib je približno 95-odstotno vezan na človeške plazemske beljakovine, predvsem na albumin in α1-kislinski glikoprotein. Ocenjeni navidezni volumen porazdelitve je znašal 66,1 l (17,5 %). 

Biotransformacija 
Futibatinib se pretežno presnavlja s CYP3A (40–50 %) in glutationsko konjugacijo 
(50–60 %) in vitro. Po peroralnem dajanju enkratnega 20-miligramskega radioaktivno označenega odmerka futibatiniba pri zdravih odraslih preiskovancih je bil glavni z zdravilom povezani delež v plazmi nespremenjeni futibatinib (59,19 % skupne radioaktivnosti vzorca) v študiji [14C] človeške masne bilance pri zdravih odraslih preiskovancih. Sledil ji je en neaktivni metabolit, konjugat cisteinglicina TAS-06-22952 (pri > 10 % odmerka). 

Izločanje 
Povprečna razpolovna doba izločanja (t1/2) futibatiniba je bila 2,94 ure (26,5 % CV), geometrični povprečni opaženi očistek (CL/F) pa 19,8 l/h (23,0 %).

Izločanje z blatom in urinom 
Po enkratnem peroralnem 20-miligramskem odmerku radioaktivno označenega futibatiniba pri zdravih moških preiskovancih se je 64 % odmerka izločilo z blatom in 6 % z urinom. Izločanje futibatiniba v nespremenjeni obliki je bilo v urinu in blatu zanemarljivo.

Medsebojno delovanje z drugimi zdravili 

Učinek futibatiniba na encime CYP
Študije in vitro kažejo, da futibatinib ne zavira CYP1A2, CYP2B6, CYP2C8, CYP2C9, CYP2C19, CYP2D6 ali CYP3A in ne inducira CYP2B6 ali CYP3A4 v klinično pomembnih koncentracijah.

Vpliv futibatiniba na prenašalce zdravil 
[bookmark: _Hlk121813024]Študije in vitro so pokazale, da je futibatinib pri klinično pomembnih koncentracijah zaviral P-gp in BCRP, ni pa zaviral OAT1, OAT3, OCT2, OATP1B1, OATP1B3, MATE1 ali MATE2K.  Futibatinib je substrat P-gp in BCRP in vitro. Zaviranje BCRP naj ne bi povzročilo klinično pomembnih sprememb izpostavljenosti futibatinibu. Zaviranje P-gp in vivo ni imelo klinično pomembnega učinka na izpostavljenost futibatinibu (glejte poglavje 4.5).

Posebne populacije
Klinično pomembne razlike v sistemski izpostavljenosti (manj kot 25-odstotna razlika v AUC) futibatiniba niso bile opažene glede na starost (18–82 let), spol, rasno/etnično pripadnost, telesno maso (36–152 kg), blago do zmerno ledvično okvaro ali jetrno okvaro. Učinek hude ledvične okvare in ledvične dialize pri končni fazi ledvične bolezni na izpostavljenost futibatinibu ni znan (glejte poglavje 4.2).

Jetrna okvara
V primerjavi s preiskovanci z normalnim delovanjem jeter je bila sistemska izpostavljenost po enkratnem odmerku futibatiniba podobna kot pri preiskovancih z blago (razred A po oceni Child-Pugh), zmerno (razred B po oceni Child-Pugh) ali hudo (razred C po oceni Child-Pugh) jetrno okvaro (glejte poglavje 4.2).

Razmerje med izpostavljenostjo in odzivom
Od odmerka odvisno zvišanje ravni fosfata v krvi so opazili po odmerku futibatiniba enkrat na dan v razponu od 4 mg do 24 mg.

Za ORR v razponu izpostavljenosti, ki ga povzroči 20-miligramski odmerek futibatiniba enkrat na dan, niso opazili statistično pomembnih razmerij med izpostavljenostjo in učinkovitostjo.

5.3 	Predklinični podatki o varnosti

Toksičnost pri ponavljajočih se odmerkih 
Glavne toksikološke ugotovitve po uporabi futibatiniba v ponavljajočih se odmerkih pri podganah in psih so bile povezane s farmakološko aktivnostjo futibatiniba kot nepovratnega zaviralca FGFR, vključno s povečanim anorganskim fosforjem in kalcijem v plazmi, ektopično mineralizacijo v različnih organih in tkivih ter lezijami v kosteh/hrustancu pri izpostavljenosti futibatinibu, ki je bila nižja od izpostavljenosti ljudi pri 20-miligramskem kliničnem odmerku. Kornealne lezije so bile opažene le pri podganah. Ti učinki so bili povratni, razen ektopične mineralizacije.

Genotoksičnost
[bookmark: _Hlk77276028]Futibatinib in vitro v preskusu reverzne mutacije (Amesovem testu) ni bil mutagen. Bil je pozitiven pri testu kromosomske aberacije in vitro na gojenih pljučnih celicah kitajskega hrčka (CHL/IU) in negativen pri testu mikronukleusa kostnega mozga pri podganah, pri kometnem testu pri podganah pa ni povzročil poškodb DNK. Futibatinib je torej splošno negenotoksičen. 

Kancerogenost 
Študij kancerogenosti s futibatinibom niso izvedli. 

Škodljiv vpliv na plodnost 
[bookmark: _Hlk82716311]Namenske študije plodnosti s futibatinibom niso bile izvedene. Študije toksičnosti pri ponavljajočih se peroralnih odmerkih futibatiniba niso pokazale nobenih rezultatov, povezanih z odmerkom, ki bi lahko nakazovali na poslabšanje plodnosti moških ali ženskih reproduktivnih organov. 

Razvojna toksičnost 
Peroralno dajanje futibatiniba nosečnicam v obdobju organogeneze je povzročilo 100-odstotno izgubo po vsaditvi pri 10 mg/kg na dan (približno 3,15-kratna človeška izpostavljenost glede na AUC pri priporočenem kliničnem odmerku). Pri 0,5 mg/kg na dan (približno 0,15-kratna človeška izpostavljenost glede na AUC pri priporočenem kliničnem odmerku) so opazili zmanjšanje povprečne telesne mase ploda ter povečanje skeletnih in visceralnih malformacij ploda, vključno z večjimi spremembami krvnih žil.



6. 	FARMACEVTSKI PODATKI

6.1 	Seznam pomožnih snovi

Jedro tablete
Manitol (E421)
Koruzni škrob
Laktoza monohidrat
Natrijev lavrilsulfat
Mikrokristalna celuloza
Krospovidon
Hidroksipropilceluloza (E463)
Magnezijev stearat 

Filmska obloga
Hipromeloza (E464)
Makrogoli
Titanov dioksid (E171)

Sredstvo za loščenje
Magnezijev stearat

6.2 	Inkompatibilnosti

Navedba smiselno ni potrebna.

6.3 	Rok uporabnosti

4 leta. 

6.4 	Posebna navodila za shranjevanje

Za shranjevanje zdravila niso potrebna posebna navodila.

6.5 	Vrsta ovojnine in vsebina 

PVC/PCTFE laminirani pretisni omoti z aluminijasto folijo z eno tableto na predelek. Vsak pretisni omot vsebuje 7-dnevno zalogo filmsko obloženih tablet, zaprtih v zloženke iz lepenke, ki je na voljo v naslednjih treh pakiranjih odmerkov: 

· 20-miligramski dnevni odmerek: Ena zloženka vsebuje 35 tablet (5 tablet enkrat na dan).  
· 16-miligramski dnevni odmerek: Ena zloženka vsebuje 28 tablet (4 tablete enkrat na dan).  
· 12-miligramski dnevni odmerek: Ena zloženka vsebuje 21 tablet (3 tablete enkrat na dan).   

Na trgu morda ni vseh navedenih pakiranj.

6.6 	Posebni varnostni ukrepi za odstranjevanje 

Ni posebnih zahtev za odstranjevanje.


7. 	IMETNIK DOVOLJENJA ZA PROMET Z ZDRAVILOM

[bookmark: _Hlk83916042]Taiho Pharma Netherlands B.V.
Barbara Strozzilaan 201
1083HN Amsterdam
Nizozemska


8. 	ŠTEVILKA (ŠTEVILKE) DOVOLJENJA (DOVOLJENJ) ZA PROMET Z ZDRAVILOM

Lytgobi 4 mg tablete
EU/1/23/1741/001
EU/1/23/1741/002
EU/1/23/1741/003


9. 	DATUM PRIDOBITVE/PODALJŠANJA DOVOLJENJA ZA PROMET Z ZDRAVILOM

Datum prve odobritve: 04. julij 2023
Datum zadnjega podaljšanja: 02. junij 2025


10. 	DATUM ZADNJE REVIZIJE BESEDILA

Podrobne informacije o zdravilu so objavljene na spletni strani Evropske agencije za zdravila http://www.ema.europa.eu.

























PRILOGA II

A. PROIZVAJALEC (PROIZVAJALCI), ODGOVOREN (ODGOVORNI) ZA SPROŠČANJE SERIJ

B. POGOJI ALI OMEJITVE GLEDE OSKRBE IN UPORABE

C. DRUGI POGOJI IN ZAHTEVE DOVOLJENJA ZA PROMET Z ZDRAVILOM

D. POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA

E. SPECIFIČNE ZAHTEVE ZA IZPOLNITEV UKREPOV PO PRIDOBITVI POGOJNEGA DOVOLJENJA ZA PROMET Z ZDRAVILOM


A.	PROIZVAJALEC, ODGOVOREN ZA SPROŠČANJE SERIJ

Ime in naslov proizvajalca, odgovornega za sproščanje serij

PCI Pharma Services (Millmount Healthcare Limited)
Block 7, City North Business Campus
Stamullen, Co. Meath, K32 YD60
Irska


[bookmark: OLE_LINK2]B.	POGOJI ALI OMEJITVE GLEDE OSKRBE IN UPORABE 

Predpisovanje in izdaja zdravila je le na recept s posebnim režimom (glejte Prilogo I: Povzetek glavnih značilnosti zdravila, poglavje 4.2).


C.	DRUGI POGOJI IN ZAHTEVE DOVOLJENJA ZA PROMET Z ZDRAVILOM

· Redno posodobljena poročila o varnosti zdravila (PSUR)

Zahteve glede predložitve PSUR za to zdravilo so določene v seznamu referenčnih datumov EU (seznamu EURD), opredeljenem v členu 107c(7) Direktive 2001/83/ES, in vseh kasnejših posodobitvah, objavljenih na evropskem spletnem portalu o zdravilih.

Imetnik dovoljenja za promet z zdravilom mora prvo PSUR za to zdravilo predložiti v 6 mesecih po pridobitvi dovoljenja za promet. 


D.	POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA

· Načrt za obvladovanje tveganj (RMP)

Imetnik dovoljenja za promet z zdravilom bo izvedel zahtevane farmakovigilančne aktivnosti in ukrepe, podrobno opisane v sprejetem RMP, predloženem v modulu 1.8.2 dovoljenja za promet z zdravilom, in vseh nadaljnjih sprejetih posodobitvah RMP.

Posodobljen RMP je treba predložiti:
· na zahtevo Evropske agencije za zdravila;
· ob vsakršni spremembi sistema za obvladovanje tveganj, zlasti kadar je tovrstna sprememba posledica prejema novih informacij, ki lahko privedejo do znatne spremembe razmerja med koristmi in tveganji, ali kadar je ta sprememba posledica tega, da je bil dosežen pomemben mejnik (farmakovigilančni ali povezan z zmanjševanjem tveganja).


E.	SPECIFIČNE ZAHTEVE ZA IZPOLNITEV UKREPOV PO PRIDOBITVI POGOJNEGA DOVOLJENJA ZA PROMET Z ZDRAVILOM

Ker gre za pogojno dovoljenje za promet z zdravilom in ob upoštevanju člena 14a Uredbe (ES) št. 726/2004, mora imetnik dovoljenja za promet z zdravilom v določenem časovnem okviru izvesti naslednje ukrepe:

	Opis
	Do datuma

	Za potrditev učinkovitosti in varnosti futibatiniba pri odraslih bolnikih z lokalno napredovalim ali metastatskim holangiokarcinomom s fuzijami ali prerazporeditvami FGFR2, ki je po vsaj eni predhodni liniji sistemskega zdravljenja napredoval, mora imetnik dovoljenja za promet z zdravilom predložiti rezultate FOENIX-CCA4 (TAS-120-205), študije faze 2 futibatiniba v začetnem odmerku 20 mg enkrat na dan (skupina A) in 16 mg enkrat na dan (skupina B) pri teh bolnikih. 
	Oktober 2027





























PRILOGA III

OZNAČEVANJE IN NAVODILO ZA UPORABO

























A. OZNAČEVANJE


PODATKI NA ZUNANJI OVOJNINI 

ZLOŽENKA ZA PRETISNI OMOT


1.	IME ZDRAVILA

Lytgobi 4 mg filmsko obložene tablete
futibatinib


2.	NAVEDBA ENE ALI VEČ UČINKOVIN

Ena filmsko obložena tableta vsebuje 4 mg futibatiniba.  


3.	SEZNAM POMOŽNIH SNOVI

Vsebuje laktozo. Za dodatne informacije glejte navodilo za uporabo.


4.	FARMACEVTSKA OBLIKA IN VSEBINA

21 tablet
28 tablet
35 tablet


5.	POSTOPEK IN POT(I) UPORABE ZDRAVILA

Pred uporabo preberite priloženo navodilo!
peroralna uporaba

12-miligramski dnevni odmerek
16-miligramski dnevni odmerek
20-miligramski dnevni odmerek

Vzemite tri tablete enkrat na dan
Vzemite štiri tablete enkrat na dan
Vzemite pet tablet enkrat na dan

1. dan
2. dan
3. dan
4. dan
5. dan
6. dan
7. dan

Tableto skozi omot potisnite na drugo stran.


6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK

Zdravilo shranjujte nedosegljivo otrokom!


7.	DRUGA POSEBNA OPOZORILA, ČE SO POTREBNA


8.	DATUM IZTEKA ROKA UPORABNOSTI ZDRAVILA

EXP


9.	POSEBNA NAVODILA ZA SHRANJEVANJE



10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI


11.	IME IN NASLOV IMETNIKA DOVOLJENJA ZA PROMET Z ZDRAVILOM

Taiho Pharma Netherlands B.V.
Barbara Strozzilaan 201
1083HN Amsterdam
Nizozemska


12.	ŠTEVILKA(E) DOVOLJENJA (DOVOLJENJ) ZA PROMET

EU/1/23/1741/001 		21 tablet
EU/1/23/1741/002		28 tablet
EU/1/23/1741/003		35 tablet


13.	ŠTEVILKA SERIJE

Lot


14.	NAČIN IZDAJANJA ZDRAVILA


15.	NAVODILA ZA UPORABO


16.	PODATKI V BRAILLOVI PISAVI

Lytgobi 4 mg


17.	EDINSTVENA OZNAKA – DVODIMENZIONALNA ČRTNA KODA

Vsebuje dvodimenzionalno črtno kodo z edinstveno oznako.


18.	EDINSTVENA OZNAKA – V BERLJIVI OBLIKI

PC
SN 
NN 




PODATKI, KI MORAJO BITI NAJMANJ NAVEDENI NA PRETISNEM OMOTU ALI DVOJNEM TRAKU

PRETISNI OMOT 


1.	IME ZDRAVILA

Lytgobi 4 mg 
futibatinib


2.	IME IMETNIKA DOVOLJENJA ZA PROMET Z ZDRAVILOM



3.	DATUM IZTEKA ROKA UPORABNOSTI ZDRAVILA

EXP


4.	ŠTEVILKA SERIJE

Lot


5.	DRUGI PODATKI



























B. NAVODILO ZA UPORABO


Navodilo za uporabo 

Lytgobi 4 mg filmsko obložene tablete
futibatinib

▼Za to zdravilo se izvaja dodatno spremljanje varnosti. Tako bodo hitreje na voljo nove informacije o njegovi varnosti. Tudi sami lahko k temu prispevate tako, da poročate o katerem koli neželenem učinku zdravila, ki bi se utegnil pojaviti pri vas. Glejte na koncu poglavja 4, kako poročati o neželenih učinkih.

Pred začetkom jemanja zdravila natančno preberite navodilo, ker vsebuje za vas pomembne podatke!
· Navodilo shranite. Morda ga boste želeli ponovno prebrati. 
· Če imate dodatna vprašanja, se posvetujte z zdravnikom ali farmacevtom.
· Zdravilo je bilo predpisano vam osebno in ga ne smete dajati drugim. Njim bi lahko celo škodovalo, čeprav imajo znake bolezni, podobne vašim. 
· Če opazite katerega koli izmed neželenih učinkov, se posvetujte z zdravnikom ali farmacevtom. Posvetujte se tudi, če opazite neželene učinke, ki niso navedeni v tem navodilu. Glejte poglavje 4.

Kaj vsebuje navodilo

1.	Kaj je zdravilo Lytgobi in za kaj ga uporabljamo 
2.	Kaj morate vedeti, preden boste vzeli zdravilo Lytgobi
3.	Kako uporabljati zdravilo Lytgobi
4.	Možni neželeni učinki 
5.	Shranjevanje zdravila Lytgobi
6.	Vsebina pakiranja in dodatne informacije


1.	Kaj je zdravilo Lytgobi in za kaj ga uporabljamo

Zdravilo Lytgobi vsebuje učinkovino futibatinib, ki spada v skupino zdravil za zdravljenje raka, imenovanih zaviralci tirozin kinaze. Blokira delovanje beljakovine v celici, imenovane receptor za fibroblastni rastni dejavnik (FGFR), ki pomaga uravnavati rast celic. Rakave celice imajo lahko nenormalno obliko te beljakovine. Z blokiranjem FGFR lahko futibatinib prepreči rast takšnih rakavih celic.

Zdravilo Lytgobi se uporablja samostojno (monoterapija) za zdravljenje odraslih bolnikov z rakom žolčevoda (imenovanega tudi holangiokarcinom), ki se je razširil ali ki ga ni mogoče odstraniti z operacijo, pri čemer so se ti bolniki že zdravili, njihov tumor pa ima določeno vrsto nenormalnega FGFR.


2.	Kaj morate vedeti, preden boste vzeli zdravilo Lytgobi

Zdravila Lytgobi ne jemljite, če ste alergični na futibatinib ali katero koli sestavino tega zdravila (navedeno v poglavju 6).

Opozorila in previdnostni ukrepi 
Pred začetkom jemanja zdravila Lytgobi se posvetujte z zdravnikom ali farmacevtom, če:
· so vam na podlagi preiskave krvi povedali, da imate visoke ravni fosfatov v krvi (bolezen, ki se imenuje hiperfosfatemija);
· imate težave z vidom ali očmi, npr. težave z mrežnico (svetlobno občutljive plasti živčnega tkiva na zadnji strani očesa).

Pregledi oči so priporočljivi:
· pred začetkom zdravljenja z zdravilom Lytgobi;
· 6 tednov po tem ali kadar koli se pojavijo morebitne težave z očmi. 

Zdravilo Lytgobi lahko povzroči serozni odstop mrežnice (mrežnica se umakne s svojega običajnega položaja). Simptomi vključujejo zamegljen vid, bliskanje v vidnem polju (fotopsija) in majhne temne packe, ki se gibljejo v vidnem polju (plavajoči delci). Če opazite kakršne koli težave, povezane z vidom, takoj obvestite svojega zdravnika.

Zdravilo Lytgobi lahko povzroči visoke ravni fosfatov v krvi in lahko privede do kopičenje mineralov, kot je kalcij, v različnih tkivih vašega telesa. Zdravnik vam bo morda predpisal spremembe v prehrani, zdravila za zniževanje fosfatov ali po potrebi spremenil ali prekinil zdravljenje z zdravilom Lytgobi. Nemudoma obvestite svojega zdravnika, če se vam pojavijo boleče kožne lezije, mišični krči, otrplost ali mravljinčenje okoli ust ali nenormalen srčni utrip.

Zdravilo Lytgobi lahko škoduje nerojenemu otroku. Če ste vi ali vaša partnerka ženska v rodni dobi, morate med zdravljenjem in 1 teden po zadnjem odmerku zdravila Lytgobi uporabljati učinkovito kontracepcijo. Ker ni znano, ali zdravilo Lytgobi zmanjša učinkovitost kontracepcijskih zdravil, je treba poleg teh zdravil za preprečitev nosečnosti uporabiti pregradne metode.

Otroci in mladostniki

Otroci in mladostniki, mlajši od 18 let, ne smejo jemati zdravila Lytgobi. Ni znano, ali je v tej starostni skupini varno in učinkovito.

Druga zdravila in zdravilo Lytgobi
Obvestite zdravnika ali farmacevta, če jemljete, ste pred kratkim jemali ali pa boste morda začeli jemati katero koli drugo zdravilo.

Še posebej morate obvestiti svojega zdravnika, če jemljete katero koli od naslednjih zdravil, da se bo lahko zdravnik odločil, ali je treba vaše zdravljenje spremeniti:
· itrakonazol: zdravilo za zdravljenje glivičnih okužb; 
· klaritromicin: zdravila za zdravljenje določenih okužb;
· rifampicin: zdravilo za zdravljenje tuberkuloze ali nekaterih drugih okužb; 
· karbamazepin, fenitoin, fenobarbital: zdravila za zdravljenje epilepsije; 
· efavirenz: zdravilo za zdravljenje okužbe z virusom HIV; 
· digoksin: zdravilo za zdravljenje bolezni srca; 
· dabigatran: zdravilo za preprečevanje nastajanja krvnih strdkov; 
· kolhicin: zdravilo za zdravljenje napadov putike;
· rosuvastatin: zdravilo za zdravljenje visokega holesterola; 
· teofilin: zdravilo za zdravljenje težav z dihanjem;
· olanzapin: zdravilo za obvladovanje simptomov duševnih bolezni.

Nosečnost in dojenje
Če ste noseči ali dojite, menite, da bi lahko bili noseči, ali načrtujete zanositev, se posvetujte z zdravnikom ali farmacevtom, preden vzamete to zdravilo.

· Nosečnost/kontracepcija – informacije za ženske

Med zdravljenjem z zdravilom Lytgobi ne smete zanositi, saj bi lahko to zdravilo škodovalo vašemu otroku. Pred začetkom zdravljenja je treba opraviti test nosečnosti, ženske, ki bi lahko zanosile, pa morajo med zdravljenjem in 1 teden po zadnjem odmerku zdravila Lytgobi uporabljati učinkovito kontracepcijo. Za preprečitev nosečnosti morate kot drugo obliko kontracepcije uporabljati pregradne metode. Z zdravnikom se pogovorite o najprimernejši kontracepciji za vas.
· Kontracepcija – informacije za moške 
Med zdravljenjem z zdravilom Lytgobi ne smete spočeti otroka, saj bi lahko to zdravilo škodovalo otroku. Med zdravljenjem in 1 teden po zadnjem odmerku zdravila Lytgobi morate uporabljati učinkovito kontracepcijo. 
· Dojenje
Med zdravljenjem z zdravilom Lytgobi in 1 teden po zadnjem odmerku ne smete dojiti. Za zdravilo Lytgobi namreč ni znano, ali lahko preide v materino mleko in posledično škoduje vašemu otroku.

Vpliv na sposobnost upravljanja vozil in strojev
Zdravilo Lytgobi lahko povzroči neželene učinke, kot so utrujenost ali motnje vida. V tem primeru ne vozite in ne upravljajte strojev.

Zdravilo Lytgobi vsebuje laktozo in natrij
To zdravilo vsebuje laktozo (najdemo jo v mleku ali mlečnih izdelkih). Če vam je zdravnik povedal, da ne prenašate nekaterih sladkorjev, se pred uporabo tega zdravila posvetujte s svojim zdravnikom.

To zdravilo vsebuje manj kot 1 mmol natrija (23 mg) na tableto, kar v bistvu pomeni, da je »brez natrija«.


3.	Kako uporabljati zdravilo Lytgobi

Zdravljenje z zdravilom Lytgobi mora začeti zdravnik, ki ima izkušnje z diagnosticiranjem in zdravljenjem raka žolčevoda. Pri jemanju tega zdravila natančno upoštevajte navodila zdravnika ali farmacevta. Če ste negotovi, se posvetujte z zdravnikom ali farmacevtom. 

Priporočen odmerek je
5 tablet zdravila Lytgobi 4 mg (skupaj 20 mg futibatiniba) peroralno enkrat na dan. Zdravnik bo odmerek prilagodil ali po potrebi prekinil zdravljenje.

Način uporabe
Tableto vsak dan pogoltnite ob istem času z enim kozarcem vode. Zdravilo Lytgobi lahko zaužijete s hrano ali med obroki. Tablete je treba pogoltniti cele za zagotovitev prejema celotnega odmerka. 

Trajanje zdravljenja
Zdravilo Lytgobi jemljite tako dolgo, kot vam je predpisal zdravnik.

Če ste vzeli večji odmerek zdravila Lytgobi, kot bi smeli
Takoj obvestite zdravnika, če ste vzeli večji odmerek zdravila Lytgobi, kot bi smeli.

Če ste pozabili vzeti zdravilo Lytgobi
· Če izpustite odmerek zdravila Lytgobi za 12 ur ali manj, vzemite izpuščeni odmerek takoj, ko se spomnite.
· Če izpustite odmerek zdravila Lytgobi za več kot 12 ur, preskočite zamujeni odmerek. Naslednji odmerek vzemite ob običajnem času.
· Če bruhate, ne vzemite dvojnega odmerka zdravila Lytgobi. Naslednji odmerek vzemite ob običajnem predvidenem času.
· Ne vzemite dvojnega odmerka, če ste pozabili vzeti prejšnji odmerek.

Če ste prenehali jemati zdravilo Lytgobi
Ne prenehajte jemati zdravila Lytgobi brez posvetovanja z zdravnikom, saj lahko s tem zmanjšate uspešnost zdravljenja.

Če imate dodatna vprašanja o uporabi zdravila, se posvetujte z zdravnikom, farmacevtom ali medicinsko sestro.


4.	Možni neželeni učinki

Kot vsa zdravila ima lahko tudi to zdravilo neželene učinke, ki pa se ne pojavijo pri vseh bolnikih.

Takoj se posvetujte z zdravnikom, če se pojavi kateri koli od spodnjih resnih neželenih učinkov. Spodaj navedeni neželeni učinki so pogosti (pojavijo se lahko pri največ 1 od 10 bolnikov).
· Migrena
· Črevesna zapora

Drugi neželeni učinki 
Če opazite kateri koli drugi neželeni učinek, se posvetujte z zdravnikom. Ti se lahko pojavijo z naslednjimi pogostnostmi:

Zelo pogosti (pojavijo se lahko pri več kot 1 od 10 bolnikov)
· visoke ali nizke ravni fosfata pri krvnih preiskavah
· nizka raven natrija, ugotovljena s krvnimi preiskavami
· nohti, ki odstopajo od nohtne posteljice, slaba tvorba nohtov, sprememba barve nohtov
· zaprtje
· driska
· suha usta
· bruhanje
· bolečine v trebuhu
· izpadanje las (alopecija)
· občutek utrujenosti ali šibkosti
· suha koža
· visoke ravni jetrnih encimov, ugotovljena s krvnimi preiskavami
· siljenje na bruhanje
· vnetje ustne sluznice (stomatitis) 
· zmanjšan apetit
· suhe oči
· rdečina, otekanje, luščenje ali občutljivost, predvsem na rokah ali nogah (sindrom „roka – noga“)
· spremembe v okušanju
· bolečine v mišicah
· bolečine v sklepih

Pogosti (pojavijo se lahko pri več kot 1 od 10 bolnikov)
· Težave z očmi, vključno z vnetjem oči ali roženice (sprednjega dela očesa), zamegljenim vidom, nenadnim pojavom majhnih temnih oblik, ki se premikajo v vidnem polju (plavajoči delci) in bliskanjem v vidnem polju (fotopsija). 


Poročanje o neželenih učinkih
Če opazite katerega koli izmed neželenih učinkov, se posvetujte z zdravnikom, farmacevtom ali medicinsko sestro. Posvetujte se tudi, če opazite neželene učinke, ki niso navedeni v tem navodilu. O neželenih učinkih lahko poročate tudi neposredno na nacionalni center za poročanje, ki je naveden v Prilogi V. S tem, ko poročate o neželenih učinkih, lahko prispevate k zagotovitvi več informacij o varnosti tega zdravila.


5.	Shranjevanje zdravila Lytgobi

Zdravilo shranjujte nedosegljivo otrokom!

Tega zdravila ne smete uporabljati po datumu izteka roka uporabnosti, ki je naveden na škatli in pretisnem omotu poleg oznake EXP. Rok uporabnosti zdravila se izteče na zadnji dan navedenega meseca.

Za shranjevanje zdravila niso potrebna posebna navodila.

Zdravila ne smete odvreči v odpadne vode ali med gospodinjske odpadke. O načinu odstranjevanja zdravila, ki ga ne uporabljate več, se posvetujte s farmacevtom. Taki ukrepi pomagajo varovati okolje.


6.	Vsebina pakiranja in dodatne informacije

Kaj vsebuje zdravilo Lytgobi 
· Učinkovina je futibatinib. 
Ena filmsko obložena tableta vsebuje 4 mg futibatiniba. 

· Druge sestavine zdravila so:
Jedro tablete: koruzni škrob, krospovidon, hidroksipropilceluloza, laktoza monohidrat, magnezijev stearat, manitol, mikrokristalna celuloza in natrijev lavrilsulfat (glejte poglavje 2, „Zdravilo Litgobi vsebuje laktozo in natrij“) 
Filmska obloga: hipromeloza, makrogoli in titanov dioksid 
Sredstvo za loščenje: magnezijev stearat

Izgled zdravila Lytgobi in vsebina pakiranja
Zdravilo Lytgobi 4 mg je na voljo v obliki okroglih, belih filmsko obloženih tablet z vtisnjeno oznako »4MG« na eni strani ter »FBN« na drugi strani.

Tablete zdravila Lytgobi so pakirane v pretisnem omotu v zloženki, ki vsebuje 7-dnevno zalogo zdravil v naslednjih različicah:
· 20-miligramski dnevni odmerek: Vsaka zloženka vsebuje 35 tablet (5 tablet enkrat na dan).  
· 16-miligramski dnevni odmerek: Vsaka zloženka vsebuje 28 tablet (4 tablete enkrat na dan).  
· 12-miligramski dnevni odmerek: Vsaka zloženka vsebuje 21 tablet (3 tablete enkrat na dan).   

Imetnik dovoljenja za promet z zdravilom
Taiho Pharma Netherlands B.V.
Barbara Strozzilaan 201
1083HN Amsterdam
Nizozemska

Proizvajalec
PCI Pharma Services (Millmount Healthcare Limited)
Block 7, City North Business Campus
Stamullen, Co. Meath, K32 YD60
Irska


Navodilo je bilo nazadnje revidirano dne {MM/LLLL}
Zdravilo je pridobilo tako imenovano »pogojno dovoljenje za promet«. 
To pomeni, da se pričakujejo dodatni dokazi o zdravilu.
Evropska agencija za zdravila bo vsaj enkrat letno ponovno pregledala nove podatke o tem zdravilu. Če bo potrebno, bo posodobljeno tudi navodilo za uporabo.

Drugi viri informacij
Podrobne informacije o zdravilu so objavljene na spletni strani Evropske agencije za zdravila 
http://www.ema.europa.eu.

To navodilo za uporabo je na voljo v vseh uradnih jezikih EU/EGP na spletni strani Evropske agencije za zdravila.

